DA Den Europæiske Unions Tidende L 342/54

KOMMISSIONENS FORORDNING (EF) Nr. 2156/2005

af 23. december 2005

om ændring af varespecifikationen for en oprindelsesbetegnelse i bilaget til forordning (EF) nr. 1107/96 (»Siurana«) (BOB)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (1), særlig artikel 9 og artikel 6, stk. 3, og stk. 4, andet led, og

ud fra følgende betragtninger:

(1) I overensstemmelse med artikel 6, stk. 2, i forordning (EØF) nr. 2081/92 blev Spaniens anmodning om ændringer af oplysningerne i varespecifikationen for den beskyttede oprindelsesbetegnelse »Siurana«, som blev registreret ved Kommissionens forordning (EF) nr. 1107/96 (2), offentliggjort i Den Europæiske Unions Tidende (3).

(2) Da Kommissionen ikke har modtaget indsigelser, jf. artikel 7 i forordning (EØF) nr. 2081/92, bør disse ændringer registreres og offentliggøres i Den Europæiske Unions Tidende —

UDSTEDT FØLGENDE FORORDNING:

Artikel 1

Varespecifikationen for oprindelsesbetegnelsen »Siurana« ændres i overensstemmelse med bilag I til denne forordning.

Artikel 2

Den konsoliderede oversigt med hovedelementerne i varespecifikationen findes i bilag II til denne forordning.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. december 2005. På Kommissionens vegne Mariann FISCHER BOEL Medlem af Kommissionen

(1) EFT L 208 af 24.7.1992, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 148 af 21.6.1996, s. 1. Senest ændret ved forordning (EF) nr. 708/2005 (EUT L 119 af 11.5.2005, s. 3).

(3) EUT C 162 af 11.7.2003, s. 8 (»Siurana«).

BILAG I

SPANIEN

»Siurana«

Ændring:

— Afsnit i varespecifikation:  Navn  Beskrivelse Geografisk område  Bevis for oprindelse  Fremstillingsmetode  Tilknytning  Mærkning  Krav i nationale bestemmelser

— Ændring: Det geografiske område for denne betegnelse ønskes udvidet med følgende kommuner: Region Kommune Alt Camp Aiguamúrcia; Alió; Bràfim; Cabra del Camp; Els Garidells; Figuerola del Camp; Masó, el; Milà, el; Montferri; Nulles; Pla de Santa Maria, el; Pont d'Armentera, el; Puigpelat; Querol; Riba, la; Rodonyà; Rourell, el; Vallmoll; Vilabella; Vilarodona Baix Camp Arbolí; Colldejou; Vilaplana Baix Penedès Albinyana; Arboç, l'; Banyeres del Penedès; Bellvei; Bisbal del Penedès, la; Bonastre; Calafell; Cunit; Llorenç del Penedès; Masllorenç; Montmell, el; Sant Jaume dels Domenys; Santa Oliva; Vendrell, el Conca de Barberà Barberà de la Conca; Blancafort; Espluga de Francolí, l'; Montblanc; Pira; Sarral; Senan; Solivella; Vallclara; Vilanova de Prades; Vilaverd; Vimbodí Ribera d’Ebre Garcia (1) Tarragonès Altafulla; Catllar, el; Creixell; Morell, el; Nou de Gaià, la; Pallaresos, els; Perafort; Pobla de Mafumet, la; Pobla de Montornès, la; Renau; Riera de Gaià, la; Roda de Barà; Salomó: Salou; Secuita, la; Tarragona; Torredembarra; Vespella de Gaià; Vilallonga del Camp Det geografiske område, som ønskes udvidet, er for så vidt angår tilknytningen til det omgivende miljø (historie, jordbundsforhold, landskabstype og klima) præget af den samme enhed og homogenitet som før udvidelsen af det oprindeligt afgrænsede område for betegnelsen og opfylder alle de væsentlige elementer i varespecifikationen for denne beskyttede oprindelsesbetegnelse, som er optaget i EF-registeret, og der produceres da også her en olivenolie af kvaliteten jomfruolie ekstra med de samme egenskaber som den beskyttede olivenolie.

(1) Garcia: parcel 6, 7, 8, 9, 10, 11, 12, 13, 14, 15, 16, 22 og 23.

BILAG II

RÅDETS FORORDNING (EØF) Nr. 2081/92

»SIURANA«

EF-NR.: ES/0072/24.1.1994)

BOB (X) BGB ( )

Denne sammenfatning er udarbejdet til oplysning. Fuldstændige oplysninger, herunder om produkter, der er omfattet af den pågældende BOB eller BGB, kan findes i den fuldstændige udgave af varespecifikationen enten i medlemsstaten eller hos Kommissionens tjenestegrene (1).

1. Medlemsstatens ansvarlige myndighed:

Navn : Subdirección General de Sistemas de Calidad Diferenciada. Dirección General de Alimentación. Secretaría General de Agricultura, Pesca y Alimentación del Ministerio de Agricultura, Pesca y Alimentación. Adresse : Paseo Infanta Isabel, 1 — E-28071 MADRID Tlf. : (34) 913 47 53 94 Fax : (34) 913 47 54 10

2. Sammenslutning:

2.1. Navn : CONSEJO REGULADOR DE LA D.O.P. »SIURANA«

2.2. Adresse : Antoni Gaudí, 66 D-1 B (43203) Reus Tlf. : (34) 977 33 19 37 Fax : (34) 977 33 19 37

2.3. Sammensætning : producent/forarbejdningsvirksomhed (X) andet ( )

3. Produktets art: Klasse 1,5: Fedtstoffer (smør, margarine, olier etc.)

4. Varespecifikation: (sammenfatning af betingelserne i artikel 4, stk. 2)

4.1. Navn »Siurana«

4.2. Beskrivelse Jomfruolie fremstillet af oliven af sorterne »Arbequina«, »Royal« og »Morrut« med et syretal på under 0,5. Peroxidtal: maks. 12; vandindhold og urenheder ikke over 0,1; farve: grøngul; smag: frugtagtig og mild.

4.3. Geografisk område Det geografiske område omfatter en række kommuner i Tarragona-provinsen, fra Lérida til middelhavskysten. Der er tale om følgende kommuner:

4.4. Bevis for oprindelse De olivenlunde, der er beliggende i produktionsområdet, og som er registreret hos tilsynsrådet, producerer oliven, som anvendes til fremstilling af olie i registrerede oliemøller, og olien aftappes i ligeledes registrerede virksomheder. Etiketter og kontroletiketter udstedes af tilsynsrådet.

4.5. Fremstillingsmetode Olien fremstilles af oliven, der høstes direkte fra træerne. Olivenerne er sunde, rene og formales med velegnede teknikker, som ikke ændrer produktets egenskaber.

4.6. Tilknytning Middelhavsklimaet med en årlig nedbørsmængde på mellem 380 og 550 mm og en årlig gennemsnitstemperatur på mellem 14,5 og 16 ° C og de to forskelligartede områder (et med et meget kuperet terræn og et andet med en mere jævn profil og gode jordbundsforhold), der indgår i produktionsområdet, er alle faktorer, som giver velegnede vækstbetingelser for olivenlundene. Dyrkning, høst og fremstilling af olie er tilpasset sorterne og finder sted under kontrol.

4.7. Kontrolinstans

Navn : CONSEJO REGULADOR DE LA D.O.P. »SIURANA« Adresse : Antoni Gaudí, 66 D-1 B (43203) Reus Tlf. : (34) 977 33 19 37 Fax : (34) 977 33 19 37

Consejo Regulador de la Denominación de Origen »Siurana« opfylder standard EN 45011.

4.8. Mærkning Tydelig angivelse af »Denominación de Origen Siurana — Aceite virgen«. Etiketterne godkendes af tilsynsrådet. Nummererede kontroletiketter udstedes af tilsynsrådet.

4.9. Krav i nationale bestemmelser Lov nr. 25/1970 af 2. december 1970. Bekendtgørelse af 19. november 1979 om oprindelsesbetegnelsen »Siurana«-jomfruolie og tilsynsrådet herfor.

(1) Europa-Kommissionen, Generaldirektoratet for Landbrug — Kvalitetspolitik for landbrugsprodukter, B-1049 Bruxelles.

(2) PARCELLER: Flix, 13, 18, 19, 20 og 21; Garcia: 6, 7, 8, 9, 10, 11, 12, 13, 14, 15, 16, 22 og 23; Tivissa: 2, 7, 8, 9, 10, 11, 12, 21, 22 og 23 (området La Serra d'Almòs); Torre de l'Espanyol: 1 og 2; Vinebre: 8 og 9.